גלן רייס ג'וניור – ויקיפדיה
גלן רייס ג'וניור (באנגלית: .Glen Rice Jr; נולד ב-1 בינואר 1991) הוא כדורסלן אמריקאי, המשחק בניו זילנד ברייקרס מליגת העל האוסטרלית.
Glen Rice Jr.‎
1 בינואר 1991 (בן 28)
בחירה מספר 35, 2013
←איווה וולבס
←פורט ויין מאד אנטס
טריגרוס דה סיודאד אוברגון
TNT קטרופה
קסיקס דה הומקאו
אינסטיטו אתלטיקו סנטרל קורדובה
ניו זילנד ברייקרס
זכייה באליפות ליגת הפיתוח (2013)
זכייה בגביע המדינה הישראלי (2018)
1.1 בעונה הסדירה של ה-NBA
1.2 בליגת העל הישראלית
רייס ג'וניור נולד במיאמי שבפלורידה, בנם של טרייסי סטארווד וגלן רייס. אביו היה כדורסלן בליגת ה-NBA.
בשנים 2009–2012 שיחק בקבוצת הכדורסל של ג'ורג'יה טק. בעונתו השלישית בקבוצה הושעה משלושת המשחקים הראשונים עקב עבירות התנהגות. בפברואר 2012 נעצר על ידי משטרת אטלנטה לאחר תקרית ירי במועדון והודח מהקבוצה שלושה משחקים לפני תום העונה.[1] רייס לא חזר לשנת הלימודים האחרונה ובמקום זה העמיד עצמו לבחירה בדראפט ליגת הפיתוח של ה-NBA. הוא נבחר על ידי ריו גראנדה ואלי וייפרס והיה שותף לזכייתה באליפות הליגה.
בדראפט ה-NBA של 2013 נבחר בסיבוב השני במקום ה-35 על ידי פילדלפיה 76' ומיד הועבר לוושינגטון ויזארדס. בעונתו הראשונה שותף ב-11 משחקים ובמהלכה נשלח לאיווה וולבס ולפורט ויין מאד אנטס מליגת הפיתוח. רייס נבחר ל-MVP של ליגת הקיץ של ה-NBA לעונת 2014.
באוקטובר 2015 נורה ברגלו מחוץ למסעדה באטלנטה, הוא הואשם בהתנהגות פזיזה ובהחזקת מריחואנה.[2] ביולי 2016 היה מעורב בקטטות ונעצר בחשד לתקיפה ולגניבה.[3] בעונת 2016/2017 הצטרף לקבוצת טריגרוס דה סיודד אוברגון המקסיקנית והוביל אותה לזכייה באליפות ליגת חוף האוקיינוס השקט. ב-2017 עבר ל-TNT קטרופה מהליגה הפיליפינית הראשונה.
באוקטובר 2017 הצטרף להפועל חולון מליגת העל הישראלית וערך את הבכורה שלו במחזור החמישי.[4] במחזור השמיני של הליגה קלע 43 נקודות, המספר הרב ביותר בעונה הסדירה של ליגת העל מאז מרכוס האטן בעונת 2006/2007.[5] רייס נבחר פעמיים למצטיין המחזור של ליגת העל הישראלית, הוא הוביל את הליגה בנקודות למשחק ובמדד היעילות עד ששוחרר לקראת סוף העונה. בגביע המדינה הוביל את חולון לזכייה כשקלע 28 נקודות כולל את סל הניצחון במשחק הגמר מול מכבי תל אביב. ב-9 באפריל 2018 שוחרר מהפועל חולון לאחר שהכה את גיא פניני בחדר ההלבשה לאחר המשחק מול הפועל גלבוע גליל.[6] בית הדין המשמעתי של איגוד הכדורסל בישראל השעה את רייס לשני משחקי ליגה. ב-7 ביוני 2018 חזר לישראל והצטרף שוב להפועל חולון, במסגרת השעייתו לא הורשה לשחק בחצי גמר הפיינל פור של הליגה. ביממה שלאחר חצי הגמר נחקר במשטרת הירקון בשל תלונה של צעירה ישראלית איתה ניהל מערכת יחסים בטענה כי תקף אותה בטרם ביטלה את התלונה מחשש שתלונתה תגרום לסיום הקריירה של רייס.[7] לקראת גמר הליגה החזירה הפועל חולון את רייס ג'וניור לשורותיה. לאחר ההפסד בגמר למכבי תל אביב, סירב רייס להיות נוכח בטקס הענקת התואר ליריבה וגם להיות נוכח בקבלת המדליות של המקום השני לקבוצתו.[8]
ב-26 ביוני 2018 חתם במדי קסיקס דה הומקאו מפוארטו ריקו עד לתום העונה.[9] ב-4 בדצמבר נרשמה תקרית אלימה נוספת מצדו של רייס ג'וניור, לאחר שחבט באחד השופטים בתגובה לשריקה לעבירה בלתי ספורטיבית כנגדו. בתגובה הוא הורחק מהמשחק.[10]
ב-17 בנובמבר 2018 חזר רייס בפעם השנייה למקסיקו, כאשר חתם במיצ'ואקאן. ב-4 בפברואר 2019 חתם בקבוצת אינסטיטו אתלטיקו סנטרל קורדובה מהליגה הארגנטינאית. ב-2 במרץ 2019, לאחר חמישה משחקים בהם שיחק במדי הקבוצה, שוחרר רייס על "התנהגות לא ספורטיבית", בעקבות הרחקתו בשתי עבירות טכניות רצופות, פחות משלוש דקות לאחר תחילת המשחק מול באהיה באסקט.[11]
ב-5 בנובמבר 2019 חתם בשורות קבוצת ניו זילנד ברייקרס מליגת העל האוסטרלית.[12]
2013/2014 וושינגטון 11 1 9.9 0.297 0.294 0.714 1.8 0.6 0.5 0.1 2.9
2014/2015 וושינגטון 5 0 8.6 0.200 0.143 0.667 0.8 0.4 0.0 0.0 2.2
קריירה 16 1 9.5 0.269 0.250 0.692 1.5 0.6 0.4 0.1 2.7
בליגת העל הישראליתעריכה
2017/2018 הפועל חולון 18 18 32.4 0.599 0.371 0.801 8.2 4.9 2.0 0.2 24.3
קריירה 18 18 32.4 0.599 0.371 0.801 8.2 4.9 2.0 0.2 24.3
מדיה וקבצים בנושא גלן רייס ג'וניור בוויקישיתוף
גלן רייס ג'וניור באתר מנהלת ליגת העל
גלן רייס באתר קבוצת הכדורסל של ג'ורג'יה טק
אריה ליבנת, גלן רייס ג'וניור יכול להוביל את חולון רחוק מאוד, אם יצליח לשמור את הידיים בכיסים, באתר הארץ, 2 בדצמבר 2017
^ Glen Rice Jr. kicked off team, ‏ESPN, ‏13 במרץ 2012
^ Glen Rice Jr. injured in shooting, charged with marijuana possession, ספורטס אילוסטרייטד, 27 באוקטובר 2015
^ Report: Ex-NBA player Glen Rice Jr. arrested on battery, robbery charges, ‏CBS, ‏28 ביולי 2016
^ אור שקדי‏, הפועל חולון: גלן רייס ג'וניור סיכם את תנאיו, באתר וואלה! NEWS‏, 22 באוקטובר 2017
^ 43 נק' לרייס, חולון גברה על אשדוד בהארכה, באתר ערוץ הספורט, ‏18 בנובמבר 2017
^ אחרי שהיכה את פניני: רייס שוחרר מחולון, באתר ערוץ הספורט
^ "המתלוננת שחזרה בה מהתלונה נגד רייס: "לא רציתי להרוס לו את הקריירה"". ynet (בעברית). 15 ביוני 2018. בדיקה אחרונה ב-15 ביוני 2018.
^ "בחולון מודים: "הרומן בינינו לבין גלן רייס נגמר". אלכסנדר בנאום עצבני - וואלה! ספורט". וואלה! ספורט (בעברית). בדיקה אחרונה ב-15 ביוני 2018.
^ "ההרפתקה הבאה: גלן רייס ג'וניור חתם לחודשיים בקסיקס דה הומקאו - וואלה! ספורט". וואלה! ספורט (בעברית). בדיקה אחרונה ב-26 ביוני 2018.
^ ממשיך להסתבך: גלן רייס ג'וניור חבט בשופט בליגה המקסיקנית, באתר ynet, 4 בדצמבר 2018
^ מופתעים? גלן רייס ג'וניור שוחרר מעוד קבוצה, באתר ynet, 2 במרץ 2019
^ אור שקדי‏, גלן רייס ג'וניור חתם בניו זילנד ברייקרס של דן שמיר, באתר וואלה! NEWS‏, 5 בנובמבר 2019
אוחזר מתוך "https://he.wikipedia.org/w/index.php?title=גלן_רייס_ג%27וניור&oldid=26647448"
נערך לאחרונה ב־6 בנובמבר 2019, בשעה 23:49